
Térképzés Vajda Péter életművében. Pest-Buda megjelenése a Pesti levelekben

Kulcsszavak: 19. század, térpoétika, Pest-Buda, próza, város
Dolgozatomban lokális, pontosabban Pest-Buda, mint nagyváros és főváros megjelenését vizsgálom a Pesti levelekben. Vajda művében Pest-Buda a kulturális intézményei (színház), csatornái (újságok, folyóiratok) és diskurzusai (nyelvviták, színházépítési vita, színi előadások kibeszélése) révén elevenedik meg. A megképződő város kulcsfogalma a dinamikusság, ennek képzésében a narrátori pozíciónak is nagy jelentősége van. Vajda olyan narrátort működtet a kötetekben, amely szintén ezek mentén a diskurzusok mentén konstruálódik, ezáltal nemcsak mint városlakó, hanem a városi identitást képviselő elbeszélő lép fel a szövegekben. A dolgozat másik  nagy témája Vajda Péter életművével való foglalkozás. Ugyanis esetében nemcsak művei értelmezésénél ütközhetünk problémákba és kérdésekbe: életművének megközelítése is egy külön kutatást igényelne. Az életművével való foglalkozással nemcsak ehhez a rendkívül összetett és sokszínű munkássághoz kerülnénk közelebb, de a korszakkal, a romantikával, annak hagyományozódásával kapcsolatosan is új felfedezésekre juthatnánk.



